*grb_1*   
R E P U B L I K A H R V A T S K A  
OSNOVNA ŠKOLA IVANA GORANA KOVAČIĆA  
 GORNJE BAZJE,

Gornje Bazje 131, 33406 Lukač

U Gornjem Bazju, 27. prosinca 2024. godine

KLASA : 400-01/24-01/12  
URBROJ: 2189-18-01-24-1

Financijski plan za 2025. godinu

sa projekcijama za 2026. i 2027. godinu

Sastavni dijelovi financijskog plana:

* Financijski plan za 2025. godinu sa projekcijama za dokument

2026. i 2027. godinu

* Obrazloženje financijskog plana za 2025. godinu sa str. 2 - 6 projekcijama za 2026. i 2027. godinu
* Sažetak str. 7

|  |  |  |
| --- | --- | --- |
| Slika na kojoj se prikazuje tekst, simbol, logotip, grafika  Opis je automatski generiran | Financijski plan za 2025. godinu Osnovne škole Ivana Gorana Kovačića Gornje Bazje | 27. prosinca 2024.  KLASA:400-01/24-01/12  URBROJ:2189-18-01-24-01 |

|  |
| --- |
| **OBRAZLOŽENJE FINANCIJSKOG PLANA ZA 2025. GODINU S PROJEKCIJAMA ZA 2026. I 2027. GODINU** |

**1.Sažetak djelokruga rada proračunskog korisnika**

Osnovna škola Ivana Gorana Kovačića Gornje Bazje obavlja javnu djelatnost sukladno Zakonu o odgoju i obrazovanju u osnovnoj i srednjoj školi. U školi se izvodi redovna, izborna, dodatna i dopunska nastava te izvannastavne aktivnosti sukladno Nastavnom planu i programu, Godišnjem planu i programu rada škole i Školskom kurikulumu.

Školu pohađa 164 učenika raspoređenih u 18 razrednih odjela i to 10 razrednih odjela razredne nastave i 8 razrednih odjela predmetne nastave.

Javna ustanova Osnovna škola Ivana Gorana Kovačića Gornje Bazje u svom sastavu ima uz matičnu školu još četiri područne škole:

* PŠ Dugo Selo Lukačko
* PŠ Lukač
* PŠ Turanovac
* PŠ Terezino Polje.
* Područna škola Veliko Polje je u 2022. godini privremeno prestaje s radom s obzirom da nije upisan ni jedan učenik u prvi razred u šk./god. 2022./2023., a preostala dva učenika nastavljaju školovanje u matičnoj školi. Privremeno zatvaranje područne škole Veliko Polje neće rezultirati organizacijskim viškovima.

Nastava se odvija u jutarnjoj smjeni u petodnevnom radnom tjednu.

**2.Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem učitelja (seminari, edukacije putem internetskih platformi, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje i kreativnost, na razvoj talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i šire;
* organiziranjem zajedničkih aktivnosti učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti, ekološke osviještenosti i natjecateljskog duha kroz različite projekte na školskoj, općinskoj, regionalnoj i nacionalnoj razini

|  |  |  |
| --- | --- | --- |
| Slika na kojoj se prikazuje tekst, simbol, logotip, grafika  Opis je automatski generiran | Financijski plan za 2025. godinu Osnovne škole Ivana Gorana Kovačića Gornje Bazje | 27. prosinca 2024.  KLASA:400-01/24-01/12  URBROJ:2189-18-01-24-01 |

**3.Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi,
* Zakon o ustanovama,
* Zakon o proračunu, Pravilnik o proračunskim klasifikacijama i Pravilnik o proračunskom računovodstvu i računskom planu
* Zakon o fiskalnoj odgovornosti
* Upute nadležnog ministarstva
* Upute i konzultacije s Osnivačem
* Upute s Kolegija ravnatelja i dopisi Osnivača
* Godišnji plan i program rada škole i Školski kurikulum.

**4. Usklađenost ciljeva, strategije programa**

Školske ustanove ne donose strateške, već godišnje operativne planove prema planu i programu koje je donijelo Ministarstvo znanosti i obrazovanja. U tijeku je obrazovna reforma koja bi trebala pridonijeti usklađivanju dugoročnih ciljeva između MZO-a - jedinice lokalne (regionalne) samouprave (osnivača škole) - školske ustanove.

Također, planovi se donose za nastavnu, a ne fiskalnu godinu. To je uzrok ponekim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine, a u obzir treba uzeti i uvođenje novih projekata u tijeku fiskalne godine jer se Škola kontinuirano natječe za sredstva iz nacionalnih i europskih fondova s ciljem investiranja u edukaciju i opremu.

**5. Ishodište i pokazatelji na kojima se zasnivaju izračuni i ocjene potrebnih sredstava za**

**provođenje programa**

* **Izvori sredstava za financiranje rada škole su:**
* Opći prihodi i primitci, skupina 636, državni proračun za financiranje rashoda za zaposlene i ostalih rashoda poslovanja te pomoći iz proračuna koji nije nadležan (Općina Lukač)
* Opći prihodi i primitci, skupina 671, regionalni proračun za materijalne troškove poslovanja te održavanje i obnovu nefinancijske imovine;
* Vlastiti prihodi od iznajmljivanja prostora skupina 661, za provedbu dodatnih aktivnosti škole prema planu i programu rada, te obnovu nefinancijske imovine;
* Prihodi po posebnim propisima, skupina 652, sastoje se od prihoda od sufinanciranja roditelja za izlete i terenske nastave, posjet kazalištu i osiguranje učenika:
* Donacije, skupina 663, prema stvarnoj realizaciji;
* Tekuće pomoći iz proračuna regionalne samouprave temeljem prijenosa EU sredstava, 638

|  |  |  |
| --- | --- | --- |
| Slika na kojoj se prikazuje tekst, simbol, logotip, grafika  Opis je automatski generiran | Financijski plan za 2025. godinu Osnovne škole Ivana Gorana Kovačića Gornje Bazje | 27. prosinca 2024.  KLASA:400-01/24-01/12  URBROJ:2189-18-01-24-01 |

**Prihodi iz državnog proračuna**

Prihodi su planirani u skladu s uputom MF-a i Osnivača.

Rashodi za bruto plaće planirani su u iznosu od 1.170.000,00 €, doprinosi za obvezno zdravstveno osiguranje u iznosu od 150.000,00 €, ostali nenavedeni rashodi za zaposlene 2025. godine su planirani u iznosu od 200,00 €.

Rashodi za isplatu regresa planirani su u iznosu od 13.800,00 € dok će trošak isplate dara za djecu, dara za uskršnje blagdane i božićnice iznositi 21.000,00 €.

Troškovi prijevoza na rad i s rada za zaposlenike osiguravaju se u državnom proračunu, pa su tako i planirani u skladu s postojećim stanjem zaposlenih u iznosu od 25.000,00 €.

Iz državnog proračuna isto tako očekujemo pomoć za nabavu lektire u iznosu 420,00 €, sredstva za voditelja županijskog aktiva učitelja likovne kulture u iznosu od 260,00 € te doznaku za nabavu udžbenika te ostalih odgojno obrazovnih materijala za učenike za školsku godinu 2025. / 2026. u iznosu od oko 26.500,00 €.

Temeljem odluke Vlade Republike Hrvatske o sufinanciranju prehrane za učenike osnovnih škola, na mjesečnoj bazi se doznačuju sredstva za prehranu učenika. S obzirom da je OŠ Ivana Gorana Kovačića uključena u Eksperimentalni program »Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja« u školskoj godini 2024./2025. ostvaruje pravo financiranja, odnosno sufinanciranja prehrane u iznosu od 2,00 € po učeniku za dane kada je učenik na nastavi. Temeljem toga planiran je prihod u iznosu oko 65.000,00 € u 2025. godini.

**Prihodi od Osnivača, Virovitičko-podravske županije**

* Prihode za financiranje rashoda koji se financiraju u skladu s minimalnim standardom, planirali smo temeljem uputa za izradu proračuna Virovitičko-podravske županije za 2025. godinu i projekcije proračunske potrošnje za 2026. i 2027. godinu.

Za 2025. godinu ti su prihodi planirani u iznosu od 52.656,70 € te su namijenjeni za financiranje rashoda poslovanja i materijalnih troškova u 2025. godini.

Od tako dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje u tekućoj godini (Tekuća aktivnost; Materijalni i financijski rashodi OŠ*:* pedagoška dokumentacija, električna energija, plin i UNP, motorni benzin i dizel gorivo, inspekcijski nalazi građevinskih objekata, postrojenja i opreme te zdravstveni pregledi zaposlenika prema KU.

|  |  |  |
| --- | --- | --- |
| Slika na kojoj se prikazuje tekst, simbol, logotip, grafika  Opis je automatski generiran | Financijski plan za 2025. godinu Osnovne škole Ivana Gorana Kovačića Gornje Bazje | 27. prosinca 2024.  KLASA:400-01/24-01/12  URBROJ:2189-18-01-24-01 |

**Donacije**

Sredstva donacije planiramo prema procjeni i dosadašnjim iskustvima, a iskoristit će se prvenstveno za podizanje učeničkog standarda putem nabavke opreme i potrošnog materijala.

* U drugoj *Tekućoj aktivnosti* Financijskog plana, a odnosi se na *Tekuće i investicijsko održavanje OŠ,* a u skladu s uputom, nismo planirali sredstva jerće osnivač u tijeku godine osigurati odgovarajuća sredstva za bojanje školskog prostora, hitne intervencije, investicijsko održavanje po ugovoru i za stručni nadzor nad izvedenim radovima, ako iste budu u mogućnosti financirati i ako bude postojala potreba.
* Kao treća Tekuća aktivnost pojavljuje se Opseg programa, izračunat na osnovu kriterija (po učeniku i po školi), gdje smo planirali prvenstveno rashode za „obvezne“ troškove (ugovorene, propisane) a to su: Iznošenje i odvoz smeća, Opskrba vodom, Usluga telefona, usluge pošte, naknada za uređenje voda, uredski materijal, materijal i sredstva za čišćenje i održavanje i dr.

Važno je napomenuti da su sredstva Osnivača (decentralizirana sredstva) na koja možemo računati prema navedenom kriteriju za 2025. godinu optimalna i uz racionalno postupanje dostatna za normalno funkcioniranje.

* Plan investicijskog održavanja po ugovoru i kapitalnih projekata je sastavljen, a bit će realiziran prema prioritetima Škole i u skladu s mogućnostima Osnivača odnosno sufinanciranjem iz trećih izvora.

**Vlastiti prihodi**

Vlastite prihode čine prihodi iz državnog proračuna, prihod od iznajmljivanja školske imovine te pomoći primljene od JLP(R)S koji nam nisu nadležni, a u ovom slučaju se to odnosi na pomoći primljene od Općine Lukač.

**Prihodi od sufinanciranja**

Namjenski prihodi od sufinanciranja obuhvaćaju prihode od uplata roditelja za izlete, kino i kazališne predstave, prijevoz na kurikulumske aktivnosti te za osiguranje učenika i u potpunosti se utroše za namijenjene svrhe.

|  |  |  |
| --- | --- | --- |
| Slika na kojoj se prikazuje tekst, simbol, logotip, grafika  Opis je automatski generiran | Financijski plan za 2025. godinu Osnovne škole Ivana Gorana Kovačića Gornje Bazje | 27. prosinca 2024.  KLASA:400-01/24-01/12  URBROJ:2189-18-01-24-01 |

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* Sukladno Nastavnom planu i programu za osnovnu školu škola je organizirala i provodila: redovnu i izbornu nastavu, dopunsku i dodatnu nastavu, izvannastavne aktivnosti i sate razredne zajednice i omogućila je učenicima sudjelovanje u izvannastavnim aktivnostima. Sve su aktivnosti planirane Godišnjim planom i programom rada škole i Školskim kurikulumom te su sukladno njima i provedene te u potpunosti realizirane.
* Ostvareno je redovno odvijanje nastavnog procesa:
* 169 učenika je pohađalo školsku godinu 2023./2024.
* u prvi razred školske godine 2024./2025. upisano je 22 učenika;
* u lipnju i srpnju 28 učenika osmog razreda su putem mrežne stranice *upisi.hr*, *Nacionalnoga informacijskog sustava prijava i upisa u srednje škole*, upisana u srednju školu.

Od početka šk. godine 2023. / 2024. škola je uključena u Eksperimentalni program »Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja« koji će potrajati 4 školske godine. U 2023. godini izvršene su sve pripremne radnje za nabavu opreme i adaptaciju postojećih školskih prostora za potrebe provedbe CDŠ-a.

U 2024. godini provedeni su postupci jednostavne i javne nabave od strane osnivača. Procijenjena vrijednost nabava i ulaganja je oko 300.000,00 € čime je značajno povećana vrijednost imovine ustanove

* Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve škole s izvorima sredstava za njihovo ostvarenje te pratimo uspješnost realizacije. Radeći analize prošle potrošnje, usporedbe prihoda i rashoda po određenim kategorijama, stvaramo i podloge za kvalitetnije upravljanje sredstvima s kojima raspolažemo. Drugi važan razlog za izradu detaljnog obrazloženja je olakšana mogućnost praćenja izvršenja plana te argumentiranja mogućih/vjerojatnih izmjena i dopuna financijskog plana. Posebno se to odnosi na situacije smanjenog priljeva novca odnosno povećanja izdataka za neplanirane okolnosti.

Ravnatelj škole:

Saša Topić, prof

|  |  |  |
| --- | --- | --- |
| Slika na kojoj se prikazuje tekst, simbol, logotip, grafika  Opis je automatski generiran | Financijski plan za 2025. godinu Osnovne škole Ivana Gorana Kovačića Gornje Bazje | 27. prosinca 2024.  KLASA:400-01/24-01/12  URBROJ:2189-18-01-24-01 |

*SAŽETAK*

Izrada financijskog plana korisnika proračuna propisana je Zakonom o proračunu, (NN br. 87/08,136/12 i 15/15) te podzakonskim aktima, Pravilnikom o proračunskim klasifikacijama, ( NN br. 26/10.) i Pravilnikom o proračunskom računovodstvu i računskom planu, (NN br. 120/13,) Izmjene i dopune Zakona o proračunu( N.N.136/12) novi Pravilnik o proračunskom računovodstvu i Računskom planu (NN 124/14).

Prilikom izrade financijskog plana vodilo se računa o racionalnom raspoređivanju sredstava sukladno potrebama škole.

Predsjednik Školskog odbora:

Igor Fućkar

|  |  |  |
| --- | --- | --- |
| Slika na kojoj se prikazuje tekst, simbol, logotip, grafika  Opis je automatski generiran | Financijski plan za 2025. godinu Osnovne škole Ivana Gorana Kovačića Gornje Bazje | 27. prosinca 2024.  KLASA:400-01/24-01/12  URBROJ:2189-18-01-24-01 |